


Z A P I S N I K
s  14. sjednice Vijeća Mjesnog odbora HRELIĆ,
održane dana 9.6.2022.
u objektu mjesne samouprave Ul. Svetog Mateja 93,
s početkom u 19,00 sati


NAZOČNI ČLANOVI VIJEĆA:
Miljenka Plazonić Bogdan, Zrinka Kunić, Danijela Krpan, Marina Havidić, Marinko Orešković

Predsjedava:  Miljenka Plazonić Bogdan, predsjednica Vijeća.

Zapisnik vodi: Miljenka Plazonić Bogdan

	Predsjednica konstatira da su nazočni svi članovi Vijeća, te otvara 14. sjednicu Vijeća Mjesnog odbora. 

USVAJANJE ZAPISNIKA

	Vijeće jednoglasno prihvaća tekst zapisnika 13. sjednice Vijeća MO Hrelić, održane 9.5.2022.

USVAJANJE DNEVNOG REDA

Na prijedlog predsjednice prijedlog Dnevnog reda se dopunjuje s sljedećom temom:
· Ne odvoz miješanog otpada
te Vijeće jednoglasno utvrđuje.

 DNEVNI RED:


1. Prijedlozi za izmjene GUP-a i UPU od interesa za MO Hrelić – rasprava i potencijalno
zaključak
[bookmark: _Hlk106170532]2. Najava novog ciklusa planiranja PKA za 2023. i naredne dvije godine
3. Ne odvoz miješanog otpada
4. Pitanja, prijedlozi i obavijesti

Ad 1. 	Prijedlozi za izmjene GUP-a i UPU od interesa za MO Hrelić – rasprava i potencijalno zaključak

S obzirom da je u tijeku prikupljanje prijedloga za promjene GUP-a Grada Zagreba, vijećnici su diskutirali potencijalne potrebe MO Hrelić vezano za ovu tematiku, na prijedlog predsjednice Vijeća. Jedna od tema je potreba da se novogradnja radi na način koji osigurava više parkirnog prostora na samoj čestici, kao i da se naselje nastavi razvijati po ranijem konceptu primarno obiteljskih kuća, jer vijećnici smatraju da ulice i komunalna infrastruktura ne može na pravi način prihvatiti veliki broj kućanstava po čestici. Problemi koje ovakav razvoj naselja uzrokuje su vidljivi već sada i iako se traže načini da se problemi otklone, vijećnici predlažu da se postojeća pravila GUP-a izmjene na način koji osigurava dalji razvoj naselja na kvalitetniji način za sve sugrađane. Stoga se predlaže promjena urbanih pravila na način da definiranju veći broj parkirnih mjesta po stambenoj jedinici (stanu ili kući) i to na 2, te da se način gradnje na području MO Hrelić ograniči na individualnu gradnju, osim za UPU Jug Dugava koji još nije donesen, za kojeg Vijeće ima komentare i na njega se odnosi i sljedeći zaključak. UPU Jug Dugave, koji za područje uz prugu definira poslovnu namjenu, nalazi se na području MO Hrelić, pa bi bilo korektno da se UPU tako i zove. Također predviđeno područje UPU Jug Dugava u svojoj površini na istočnom dijelu ulazi u područje čestica koje su ranije predviđene za izgradnju parka Staro sajmište te se predlaže da se odgovarajuće čestice izostave iz UPU Jug Dugava. 

Vijeće je  jednoglasno donijelo sljedeći

ZAKLJUČAK
o prijedlozima za izmjene GUP-a i UPU od interesa za MO Hrelić

1. [bookmark: _GoBack]Na temelju uočenih problema MO Hrelić i adekvatnog daljeg razvoja, Vijeće MO Hrelić predlaže sljedeće izmjene vezane za GUP Grada Zagreba.
2. Trenutni način gradnje, gdje prevladavaju veće stambene zgrade s jednim parkirnim mjestom po stanu, ulice i komunalna infrastruktura naselja ne može na pravi način prihvatiti. Kako bi se osiguralo da se novogradnje rade na način koji osigurava više parkirnog prostora na samoj čestici, kao i da se naselje nastavi razvijati po ranijem konceptu primarno obiteljskih kuća, Vijeće predlaže da se postojeća pravila GUP-a izmjene na način koji osigurava dalji razvoj naselja na kvalitetniji način za sve sugrađane. Stoga se predlaže promjena urbanih pravila na način da definiranju veći broj parkirnih mjesta po stambenoj jedinici (stanu ili kući) i to na PKN 2/stanu ili kući odnosno odgovarajućoj kvadraturi, te da se način gradnje na području MO Hrelić ograniči na individualnu gradnju, osim za UPU Jug Dugava koji još nije donesen, za kojeg Vijeće ima komentare i na njega se odnosi i sljedeći stavak zaključka. 
3. UPU Jug Dugave, koji za područje uz prugu definira poslovnu namjenu, nalazi se na području MO Hrelić, a ne MO Dugave, pa bi bilo korektno da se UPU tako i zove, pa predlažemo izmjenu naziva u UPU Hrelić Zapad. Također predviđeno područje UPU Jug Dugava u svojoj površini na svom istočnom dijelu ulazi u područje čestica koje su ranije predviđene za izgradnju parka Staro sajmište te se predlaže da se odgovarajuće čestice izostave iz trenutnog prijedloga UPU Jug Dugava. Projekt izgradnje javnog parka u Matunovoj ulici, smješta se na dio katastarske čestice 2039/1, katastarska općina Jakuševec. Sa dijelom čestice 1874 k. o. Zaprudski otok tvori cjelinu budućeg javnog parka. Svaka površina je uređena u posebnom projektu pošto su u različitoj katastarskoj čestici i katastarskoj općini. Površina je u vlasništvu HŽ Hrvatskih željeznica d.o.o., i dobivena je suglasnost , kako bi se na toj površini uredio javni park za potrebe stanovnika ovog dijela grada, Područje obuhvata je četvrtastog oblika, ukupne površine 2800 metara kvadratnih. Smješteno je uz Matunov odvojak sa pristupom sa istoka (sa ceste) i sa zapada (drugog dijela javnog parka sa čestice 1874 k.o. Zaprudski otok). Za MO Hrelić ovo područje je od važnosti za društveni život građana te se želi osigurati javna, parkovna namjena. Za ovaj park su već uložena sredstva u raščišćavanje terena u 2021. Predlaže se da se UPU Jug Dugava s istočne strane skrati za odgovarajuću površinu, na način koji će imati smisla u ukupnom obliku UPU (po potrebi da se drugačije zaokruži UPU na istočnoj strani, ne nužno samo za ovo područje parka nego i nešto šire, kako bi geometrija prostora osiguravala kvalitetno upravljanje prostorom). 

4. Ovaj Zaključak dostavlja se Vijeću Gradske četvrti Novi Zagreb – istok, kako bi se dobila podrška GČ i prijedlog bio poslan prema nadležnom gradskom uredu.

Ad 2. 	Najava novog ciklusa planiranja PKA za 2023. i naredne dvije godine

Predsjednica Vijeća je obavijestila vijećnike o početku novog ciklusa planiranja Plana komunalnih aktivnosti , za sljedeću i naredne dvije godine. On počinje izradom liste potencijalnih projekata u srpnju 2022, te se do tada Vijećnici pozivaju da na temelju situacije na terenu prikupe svoje ideje kako bi se na sljedećoj sjednici mogla napraviti lista PKA za 2023-25.

Ad 3. 	Ne odvoz miješanog otpada

Proteklih tjedan dana, a i ranije povremeno, uočen je značajan problem s neodvoženjem miješanog smeća u naselju. Za neke ulice preskočene su i dva uzastopna termina, što dovodi do nereda na ulicama (vade se kante iz dvorišta koje ostaju cijeli dan), smrad i privlačenje kukaca. Građani pitaju kada će problem biti riješen. U kontaktu sa GČ, predsjednica je dobila informacije da se radi o organizacijskim problemima Čistoće, koji bi trebali biti riješeni najkasnije u naredna dva tjedna, a do tada Čistoća nastoji rješavati što bolje može situaciju. Nedostaje radnika (bolovanja, godišnji odmori, odlasci) i kamiona zbog kvarova. Čistoća je između ostalih napora uvela i noćnu smjenu za druge vrste otpada, kako bi oslobodila resurse za odvoz komunalnog otpada. Inzistirati ćemo i dalje na što bržem rješavanju problema sa strane Vijeća, te pravovremenom informiranja o eventualnim izmjenama, u stalnom kontaktu sa nadležnima. 

Ad 4. Pitanja, prijedlozi i obavijesti

Vijećnica Marina Havidić je postavila nekoliko pitanja/tema :
· Traži da se provjeri je li gradnja ograde uz parkić kod malog Oktogona ostala u dozvoljenim gabaritima čestice ili je ušla u prostor parka
· S obzirom na povećani broj kukaca, konkretno žohara, koji izlaze iz šahtova, pita postoji li mogućnost intervencije nadležnih službi za dezinsekciju
· Traži da se pokrene prašenje komaraca, s obzirom na sezonu. 
Za ove teme konzultirat će se GČ i pokrenuti aktivnosti.

Dovršeno u 20:30 sati.

Zapisnik izradila: 
Miljenka Plazonić Bogdan


KLASA: 024-08/22-003/1214
URBROJ:  251-13-11-9-22-2
Zagreb, 09. lipnja 2022. 

									Hrelić						
                                                                                            Miljenka Plazonić Bogdan




